Považské múzeum s hlbokým zármutkom oznamuje, že dňa 29. 12. 2021 zomrela vo veku 66 rokov naša dlhoročná kolegyňa Ľudmila Hrušková.
Ľudmila Hrušková pracovala v múzeu ako konzervátorka kovu 47 rokov. Kolegovia si na ňu spomínajú ako na milú, prívetivú, ochotnú a pracovitú osôbku. V roku 2019 získala na valnom zhromaždení Zväzu múzeí na Slovensku pamätnú medailu pri príležitosti významného pracovného jubilea 45 rokov a v súvislosti s dlhodobo kvalitnými pracovnými výsledkami v oblasti múzejných odborných činností Považského múzea v Žiline.
Rozlúčka so zosnulou bude v pondelok 3. 1. 2022 o 15.00 v Dome Nádeje v Rosine.
Česť jej pamiatke!